ক্যাডেট কলেজ
বিসমার্কের যুগে জার্মানিতে প্রথম ক্যাডেট কলেজ ব্যবস্থা প্রবর্তিত হয়। সামরিক বাহিনীতে যোগ্য কর্মকর্তা তৈরীতে অল্প বয়স থেকেই প্রশিক্ষণ শুরু করানোটা বিশেষ গুরুত্ব বহন করতে পারে। এই ধারণাই তৎকালীন ক্যাডেট কলেজ পদ্ধতির চালিকাশক্তি ছিল। নেপোলিয়নের যুগে ফ্রান্সে সামরিক দক্ষতা বৃদ্ধির একটি অন্যতম উপাদান হিসেবে ক্যাডেট কলেজ পদ্ধতি গৃহীত হয়।
ফৌজদারহাট কলেজিয়েট স্কুল
ফৌজদারহাট কলেজিয়েট স্কুল হল একটি মাধ্যমিক বিদ্যালয় যেটি ফৌজদারহাট ক্যাডেট কলেজ ক্যাম্পাসে অবস্থিত। এটি মূলত প্রতিষ্ঠিত হয়েছিল ক্যাডেট কলেজের কর্মচারীদের ছেলেমেয়েদের এবং অত্র এলাকার ছেলেমেয়েদের শিক্ষাদানের জন্য। এতে প্রায় ৬০০ ছাত্রছাত্রী লেখাপড়া করে। ২০০৮ সালে প্রাক্তন ছাত্রছাত্রীবৃন্দ একটি পুনর্মিলনের আয়োজন করে। এবং ২০১৭ সালে আরেকটি পুনর্মিলন অনুষ্ঠিত হয়।